b'\n_START_ARTICLE_\nEkseption\n_START_SECTION_\nZgodovina\n_START_PARAGRAPH_\nSkupina Ekseption se je razvila iz srednje\xc5\xa1olske skupine\xc2\xa0\xc2\xbbThe Jokers\xc2\xab, ki jo je ustanovil van den Broek leta 1958. Prvi njeni \xc4\x8dlani so bili: basist Hans Alta, trobenta\xc4\x8d Rein van der Broek, bobnar Tim Griek in kitarist, saksofonist Huib van Kampen. Kmalu so preimenovali ime skupine v\xc2\xa0\xc2\xbbThe Incrowd\xc2\xab, vendar je skupina s tak\xc5\xa1nim imenom \xc5\xbee obstajala. Kon\xc4\x8dno so se leta 1967 preimenovali v\xc2\xa0\xc2\xbbEkseption\xc2\xab, kar je nizozemski prevod\xc2\xa0\xc2\xbbThe Incrowd\xc2\xab. Skupina je takrat igrala jazz, pop in preigravala znane skladbe. Leta 1969 pa so, po prihodu klaviaturista Ricka van der Lindna, ki je bil navdu\xc5\xa1en nad klasi\xc4\x8dno glasbo, za\xc4\x8deli igrati klasi\xc4\x8dni rock. Pred snemanjem prvega albuma sta skupino zapustila Hans Alta in Tim Griek, pri\xc5\xa1la pa sta basist Cor Dekker in bobnar Peter de Leeuwe. Ve\xc4\x8dino njihovega programa so sestavljale predelave skladb Beethovna, Bacha, Mozarta in ostalih klasi\xc4\x8dnih skladateljev._NEWLINE_Po albumu\xc2\xa0\xc2\xbbTrinity\xc2\xab\xc2\xa0so \xc4\x8dlani skupine prosili van der Lindna naj zapusti skupino. Van der Lindna je zamenjal klaviaturist Hans Jansen. Po njegovem prihodu je skupina znova za\xc4\x8dela izvajati predvsem jazz. Leta 1976 je skupina razpadla. Istega leta so nekdanji \xc4\x8dlani skupine Ekseption ustanovili skupino\xc2\xa0\xc2\xbbSpin\xc2\xab. V dveh letih obstoja je skupina izdala dva albuma. Leta 1978 pa je pri\xc5\xa1lo do zdru\xc5\xbeitve skupin\xc2\xa0\xc2\xbbSpin\xc2\xab\xc2\xa0in\xc2\xa0\xc2\xbbTrace\xc2\xab, ki jo je ustanovil van der Linden, v skupino Ekseption. Skupina je nato obstajala do leta 1989. Po razpadu je bilo kar nekaj obuditev skupine, ki je dokon\xc4\x8dno prenehala z delovanjem po van der Lindnovi smrti leta 2006.'